Østjyllands Politi oplyser klokken 17.21, at afspærringen er ophævet. En person er blevet anholdt under en opgave, hvor politiet har "sikret tryghed, sikkerhed, fred og orden," som det bliver formuleret af Østjyllands Politi på Twitter.

Politiet er mandag eftermiddag til stede på Frederiksbjerg i det centrale Aarhus, hvor betjente har afspærret en gade. Det oplyser Østjyllands Politi på Twitter.

"Vi er til stede i området omkring Skt. Pauls kirke i det centrale Århus, hvor vi har afspærret en gade. Vi beder om arbejdsro og vi beder folk om at respektere afspærringerne," skriver politiet på Twitter.

(Artiklen fortsætter under billedet)

Foto: Øxenholt Foto

Politiet ønsker ikke på nuværende tidspunkt at uddybe, hvad der er årsagen til afspærringen, oplyser en vagtchef til Lokalavisen Aarhus.

Ifølge avisens oplysninger er det et stykke af Montanagade og Odensesgade på Frederiksbjerg, der er blevet afspærret, hvor der både er ambulance og politi til stede.